জনাব মুহাম্মদ মঞ্জুর হোসেন ২০১১ সালের ১২ই মে বাংলাদেশ কারা বিভাগে জেল সুপার হিসেবে যোগদান করেন। তাঁর প্রথম কর্মস্থল ছিল ঠাকুরগাঁও জেলা কারাগার। পরবর্তীতে তিনি ঢাকার কারা প্রশিক্ষণ ইনস্টিটিউটের পরিচালক হিসেবে প্রায় তিন বছর দায়িত্ব পালন করেন। পরবর্তীতে তিনি টাঙ্গাইল জেলা কারাগারে জেল সুপার হিসেবে কর্মরত ছিলেন। সম্প্রতি ২০ জানুয়ারি, ২০২০ তারিখ হতে সহকারী কারা মহাপরিদর্শক (প্রশাসন), কারা অধিদপ্তর, ঢাকায় দায়িত্ব পালন করে আসছেন।

তিনি ঢাকা বিশ্ববিদ‍্যালয় এর ফলিত পদার্থ বিজ্ঞান, ইলেকট্রনিকস ও কমিউনিকেশন ইঞ্জিনিয়ারিং বিভাগ এর স্নাতক। তিনি কারা একাডেমি, রাজশাহী কেন্দ্রীয় কারাগার থেকে ৬ (ছয়) মাসের মৌলিক প্রশিক্ষণ সম্পন্ন করেছেন। পেশাজীবনে তিনি কৃতিত্বের সাথে বিভিন্ন সরকারী প্রশিক্ষণ প্রতিষ্ঠান থেকে বিভিন্ন কোর্স কৃতিত্বের সাথে সম্পন্ন করেছেন। এর মধ‍্যে উল্লেখযোগ‍্য হচ্ছে: Risk Management & Assessment in Prisons, Training of Trainers (ToT), Webpage Development & Deployment (NAPD), Public Procurement Management ইত‍্যাদি।

বাংলাদেশ কারা বিভাগের ভিশন ও মিশনকে গুরুত্ব দিয়ে সুষ্ঠুভাবে কারাগার পরিচালনা ও বন্দিদের প্রতি মানবিক আচরণের মধ‍্য দিয়ে কারাগারকে প্রকৃত সংশোধনাগার হিসেবে গড়ে তুলতে তিনি দায়িত্ব পালন করে যাচ্ছেন।